stanford-oval/wikipedia huggingface dataset:
เกาะโลซิน
ลักษณะ

ตัวเกาะโผล่พ้นน้ำขึ้นมาไม่เกิน 100 ตารางเมตร สภาพส่วนใหญ่เป็นหินล้วนไม่มีต้นไม้ใบหญ้า รอบเกาะน้ำตื้น หากจะขึ้นเกาะต้องนำเรือเล็กเข้าไป บนเกาะมีประภาคาร ที่ส่งไฟสัญญาณเตือนอยู่บนยอด และตัวประภาคารตั้งอยู่บนหินโผล่น้ำที่มีขนาดประมาณ 10 เมตร บริเวณรอบเกาะเป็นแหล่งปะการังที่อุดมสมบูรณ์กินพื้นที่ยาวหนึ่งกิโลเมตร มีพืชใต้น้ำและฝูงปลานานาชนิดโดยเฉพาะฉลามวาฬ ด้วยเหตุนี้เกาะโลซินเป็นที่นิยมของนักดำน้ำและนักตกปลา
เหตุการณ์สำคัญ

1 ตุลาคม พ.ศ. 2556 นายอาคม พูนชนะ ไต๋เรือได้ขับเรือขนส่งเงินตราต่างประเทศมูลค่ารวม 119 ล้านบาทได้เพื่อนำมาส่งลูกค้าที่เกาะโลซิน ในวันที่ 2 ตุลาคม เวลาประมาณ 10.00 น. เรือได้ถูกปล้นต่อมาพบว่า นายอาคม พูนชนะ มีส่วนรู้เห็นเกี่ยวกับการปล้นทรัพย์นับเป็นเหตุการณ์ปล้นทรัพย์ครั้งใหญ่ที่สุดครั้งหนึ่งของประเทศไทย และตำรวจตั้งข้อสังเกตว่าลูกเรือทั้ง 7 ราย น่าจะเสียชีวิตเพราะถูกฆาตกรรมในทะเล
ในปี พ.ศ. 2564 มีเศษอวนขนาดยาว 200 เมตร กว้าง 50 เมตร ติดแนวปะการังบริเวณเกาะโลซิน สร้างความเสียหายแก่ระบบนิเวศปะการังประมาณ 550 ตารางเมตร ซึ่งเก็บกู้ได้เป็นน้ำหนัก 800 กิโลกรัม
แหล่งข้อมูลอื่น

Vietnam’s First Maritime Boundary Agreement
| ฐานข้อมูลการควบคุมรายการหลักฐาน  |
| --- | --- |
นานาชาติ:  VIAF 
ประจำชาติ:  อิสราเอล  สหรัฐ
มานพ คีรีภูวดล

| มานพ คีรีภูวดลท> ม. |
| --- | --- |

สมาชิกสภาผู้แทนราษฎร แบบบัญชีรายชื่อ
อยู่ในวาระ
เริ่มดำรงตำแหน่ง  22 พฤศจิกายน พ.ศ. 2562
 
ข้อมูลส่วนบุคคล
เกิด: 12 ตุลาคม พ.ศ. 2518 (49 ปี) อำเภอจอมทอง จังหวัดเชียงใหม่ ประเทศไทย
พรรคการเมือง: อนาคตใหม่ (2562–2563)   ก้าวไกล (2563–2567)   ประชาชน (2567–ปัจจุบัน)
คู่สมรส: วิภาวรรณ ขวัญสิริวุฒิ

มานพ คีรีภูวดล (เกิด 12 ตุลาคม พ.ศ. 2518) เป็นสมาชิกสภาผู้แทนราษฎร แบบบัญชีรายชื่อ ปัจจุบันสังกัดพรรคประชาชน
ประวัติ

มานพ คีรีภูวดล เกิดเมื่อวันที่ 12 ตุลาคม พ.ศ. 2518 เป็นชาวกะเหรี่ยง อาศัยอยู่ที่ตำบลบ้านแปะ อำเภอจอมทอง จังหวัดเชียงใหม่ เขาจบการศึกษาระดับปริญญาตรี ศิลปศาสตรบัณฑิต (การพัฒนาชุมชน) จากสถาบันราชภัฎลำปาง
มานพ สมรสกับนางวิภาวรรณ ขวัญสิริวุฒิ ครูโรงเรียนเอกชนในจังหวัดเชียงใหม่
การทำงาน

มานพ คีรีภูวดล ในปี 2541 ได้เข้าทำงานเป็นเจ้าหน้าที่ประสานความร่วมมือและพัฒนาเครือข่าย กรมส่งเสริมคุณภาพและสิ่งแวดล้อม ในปี 2541 - 2544 เป็นเจ้าหน้าที่ผู้ประสานงานเครือข่ายลุ่มน้ำแม่มอก-เวียงมอก อำเภอเถิน จังหวัดลำปาง ภายใต้โครงการพัฒนาคุณภาพชีวิตและสิ่งแวดล้อม และทำงานในคณะทำงานสนับสนุนผลักดันพระราชบัญญัติป่าชุมชน เป็นผู้ประสานงานเครือข่ายป่าชุมชนจังหวัดลำปาง และกองเลขาสหพันธ์เกษตรกรภาคเหนือ และเป็นหัวหน้าฝ่ายประสานความร่วมมือและพัฒนาเครือข่าย มูลนิธิ เพื่อการพัฒนาที่ยั่งยืนภาคเหนือ,ผู้ประสานเครือข่ายลุ่มแม่เตี๊ยะแม่แตะ,ผู้ประสานเครือข่ายลุ่มน้ำย่อย อำเภอจอมทอง-ผู้ประสานงานเครือย่ายชุมชนภูมินิเวศน์ดอยอินท์ออบหลวง
ต่อมาในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 เขาได้ลงสมัครรับเลือกตั้งสมาชิกสภาผู้แทนราษฎรแบบบัญชีรายชื่อ ลำดับที่ 53 แต่ไม่ได้รับเลือกตั้ง ต่อมาได้เลื่อนขึ้นมาเป็น ส.ส.แทน ธนาธร จึงรุ่งเรืองกิจ เป็น ส.ส.สมัยแรก ต่อมาเมื่อพรรคอนาคตใหม่ถูกยุบพรรค เขาจึงย้ายไปสังกัดพรรคก้าวไกล พร้อมกับสมาชิกส่วนใหญ่ของพรรคอนาคตใหม่
ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 เขาได้สมัครรับเลือกตั้งในระบบบัญชีรายชื่อ สังกัดพรรคก้าวไกล ลำดับที่ 19 และได้รับการเลือกตั้ง เนื่องจากผลการเลือกตั้งแบบบัญชีรายชื่อ พรรคก้าวไกลได้ 39 ที่นั่ง คือผู้สมัครของพรรคในลำดับที่ 1-39
การทำงาน > สมาชิกสภาผู้แทนราษฎร

การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 แบบบัญชีรายชื่อ สังกัดพรรคอนาคตใหม่ → พรรคก้าวไกล (ได้รับเลื่อนแทน)
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 แบบบัญชีรายชื่อ สังกัดพรรคก้าวไกล → พรรคประชาชน (พ.ศ. 2567)
เครื่องราชอิสริยาภรณ์

พ.ศ. 2563 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 2 ทวีติยาภรณ์มงกุฎไทย (ท.ม.)
ยุทธการเอนดอร์

ยุทธการเอนดอร์เป็นการยุทธ์ที่เกิดขึ้นในฉากไคลแมกซ์ของภาพยนตร์เรื่องสตาร์ วอร์ส เอพพิโซด 6: การกลับมาของเจได ซึ่งออกฉายในปี พ.ศ. 2526 ซึ่งเกิดขึ้นในช่วงท้ายของสงครามกลางเมืองกาแลกติกเมื่อพันธมิตรกบฏรบกับกองทัพจักรวรรดิ เหตุการณ์สำคัญที่เกิดขึ้นในการยุทธ์ครั้งนี้ได้แก่การทำลายดาวมรณะดวงที่สอง และการเสียชีวิตของจักรพรรดิพัลพาทีนและดาร์ธ เวเดอร์ รวมไปถึงบุคคลสำคัญๆ อีกจำนวนหนึ่ง
แหล่งข้อมูลอื่น

Battle of Endor ใน Wookieepedia: The Star Wars Wiki
นิติศาสตร์

นิติศาสตร์ เป็นวิชาที่ว่าด้วยกฎหมายและกระบวนการยุติธรรม
การศึกษานิติศาสตร์

วิชานิติศาสตร์สามารถแบ่งออกเป็นหลายแขนงได้ตามแง่มุมที่ศึกษา ซึ่งอาจสามารถแบ่งออกได้เป็น
วิชานิติศาสตร์โดยแท้ (legal science proper) ได้แก่ การศึกษาตัวบทกฎหมายซึ่งเป็นเนื้อหากฎหมาย และนิติวิธีหรือวิธีการใช้กฎหมายเพื่อนำไปใช้ปรับใช้แก่คดีและประกอบวิชาชีพนักกฎหมาย
นิติศาสตร์ทางข้อเท็จจริง (legal science of facts) เป็นการศึกษากฎหมายในฐานะที่เป็นข้อเท็จจริงที่มีอยู่ในประวัติศาสตร์หรือในสังคม โดยไม่ประเมินคุณค่าว่าถูกหรือผิด เช่น วิชาประวัติศาสตร์กฎหมาย และวิชาสังคมวิทยากฎหมาย
นิติศาสตร์เชิงคุณค่า (legal science of values) เป็นการศึกษากฎหมายในเชิงวิจารณ์เปรียบเทียบและประเมินคุณค่า เช่น วิชากฎหมายเปรียบเทียบ และวิชานิติบัญญัติ
การศึกษากฎหมายในระดับที่มีความสัมพันธ์กับปรัชญา จะถูกเรียกว่าวิชา นิติปรัชญา หรือ philosophy of law
การเรียนการสอนนิติศาสตร์ในประเทศไทย

ดูเพิ่ม: รายชื่อคณะนิติศาสตร์ในประเทศไทย
ในปี พ.ศ. 2440 พระเจ้าบรมวงศ์เธอ พระองค์เจ้ารพีพัฒนศักดิ์ กรมหลวงราชบุรีดิเรกฤทธิ์ ได้ทรงก่อตั้ง "โรงเรียนกฎหมาย" ขึ้นในกระทรวงยุติธรรม ซึ่งเปิดการเรียนการสอนโดยคณาจารย์ส่วนใหญ่เป็นตุลาการ ต่อมาได้มีการยุบโรงเรียนกฎหมายไปจัดตั้งเป็น "คณะนิติศาสตร์และรัฐศาสตร์" ขึ้นที่จุฬาลงกรณ์มหาวิทยาลัยเป็นครั้งแรก ในปี พ.ศ. 2476 หลังจากนั้นเพียง 8 เดือน นักเรียนโรงเรียนกฎหมาย กระทรวงยุติธรรมเดิม ไม่พอใจที่โรงเรียนข้าราชการพลเรือน (ปัจจุบันคือ จุฬาลงกรณ์มหาวิทยาลัย) ได้ยกฐานะเป็นมหาวิทยาลัย แต่โรงเรียนกฎหมายไม่ได้ยกฐานะ ดร.ปรีดี พนมยงค์ จึงรับปากว่าจะช่วย
ในที่สุดจึงมีการออก "พระราชบัญญัติมหาวิทยาลัยวิชาธรรมศาสตร์และการเมือง" ให้โอนคณะนิติศาสตร์และรัฐศาสตร์ แห่งจุฬาลงกรณ์มหาวิทยาลัยไปสังกัดมหาวิทยาลัยวิชาธรรมศาสตร์และการเมืองซึ่งจัดตั้งขึ้นใหม่ ซึ่งปัจจุบัน คือ คณะนิติศาสตร์ มหาวิทยาลัยธรรมศาสตร์ จึงอาจกล่าวได้ว่าการโอนโรงเรียนกฎหมายไปสังกัดคณะนีติศาสตร์และรัฐศาสตร์ที่จุฬาลงกรณ์มหาวิทยาลัย เป็นการโอนไปเพียงชั่วคราวเท่านั้น ทำให้คณะนิติศาสตร์ มหาวิทยาลัยธรรมศาสตร์ เป็นคณะนิติศาสตร์แห่งแรกของประเทศไทย อันสืบทอดโดยตรงจากโรงเรียนกฎหมายเดิม
กระทั่งปี พ.ศ. 2494 จึงได้มีการจัดการเรียนการสอนนิติศาสตร์ขึ้นอีกครั้งในจุฬาลงกรณ์มหาวิทยาลัย ในนามแผนกวิชานิติศาสตร์สังกัดคณะรัฐศาสตร์ ก่อนที่จะได้มีการแยกการเรียนการสอนออกจากคณะรัฐศาสตร์อย่างสิ้นเชิงในปี พ.ศ. 2501 และยกฐานะขึ้นเป็นคณะนิติศาสตร์ จุฬาลงกรณ์มหาวิทยาลัย ในปี พ.ศ. 2515
ต่อมาในปีพ.ศ. 2514 ก็ได้มีการก่อตั้งคณะนิติศาสตร์ มหาวิทยาลัยรามคำแหงขึ้น จวบจนปัจจุบันมีสถาบันอุดมศึกษาได้เปิดการเรียนการสอนในสาขาวิชานิติศาสตร์ในหลายสถาบันทั้งในภาครัฐและเอกชน
ต่อมาในปีพ.ศ. 2547ได้มีมาเปิดคณะนิติศาสตร์ที่มหาวิทยาลัยเอกชน เช่น มหาวิทยาลัยเฉลิมกาญจนา[ลิงก์เสีย] ซึ่งเปิดได้ 6 วิทยาเขตด้วยกัน ศรีสะเกษ สุรินทร์ บุรีรัมย์ เพชรบูรณ์ นครศรีธรรมราช
การเรียนการสอนนิติศาสตร์ในประเทศไทย > นิติศาสตรบัณฑิต

นิติศาสตรบัณฑิต (น.บ.) เป็นปริญญาหรือวุฒิทางการศึกษา ซึ่งผู้ที่ต้องการประกอบวิชาชีพทางด้านกฎหมาย เช่น ทนายความ ผู้พิพากษา อัยการ นิติกร จะต้องได้รับก่อนที่จะสามารถเริ่มเข้าสู่วิชาชีพด้านกฎหมาย โดยเป็นคุณสมบัติพื้นฐานที่ใช้เพื่อเข้ารับการอบรมและสอบเพื่อเป็นทนายความหรือสอบเนติบัณฑิตไทย เพื่อที่จะมีสิทธิสอบคัดเลือกเพื่อเป็นผู้พิพากษาหรืออัยการต่อไป
โดยทั่วไปหลักสูตรจะใช้เวลาศึกษา 4 ปี วิชาที่ศึกษาจะเน้นกฎหมายแพ่ง กฎหมายอาญา กฎหมายวิธีพิจารณาความแพ่ง กฎหมายวิธิพิจารณาความอาญา กฎหมายปกครอง รัฐธรรมนูญ และกฎหมายวิชาเลือกอีกจำนวนหนึ่ง ทั้งนี้จุดเน้นของหลักสูตรอาจแตกต่างตามสถาบันการศึกษา
ดูเพิ่ม

กฎหมาย
| ด ค กปรัชญาสังคมและการเมือง |
| --- | --- |
บทความที่เกี่ยวข้อง:  ปรัชญาเศรษฐศาสตร์ ·  ปรัชญาการศึกษา ·  ปรัชญาประวัติศาสตร์ ·  นิติศาสตร์ ·  ปรัชญาสังคมศาสตร์ ·  ปรัชญาความรัก 
หัวข้อสำคัญ:  สังคม ·  สงคราม ·  กฎหมาย ·  ความยุติธรรม ·  สันติภาพ ·  สิทธิมนุษยชน ·  การปฏิวัติ ·  การดื้อแพ่ง ·  ประชาธิปไตย ·  สัญญาประชาคม 
ทฤษฎีทางสังคม:  อนาธิปไตย ·  อำนาจนิยม ·  อนุรักษนิยม ·  เสรีนิยม ·  อิสรนิยม ·  ชาตินิยม ·  สังคมนิยม ·  ประโยชน์นิยม ·  ทฤษฎีความขัดแย้ง ·  ทฤษฎีความเห็นหมู่ 
บุคคลที่เกี่ยวข้อง:  เพลโต ·  โสกราตีส ·  อริสโตเติล ·  ขงจื๊อ ·  นักบุญออกัสติน ·  นักบุญโทมัส อควีนาส ·  มาเกียเวลลี ·  ฮอบส์ ·  ล็อก ·  รูโซ ·  มงแต็สกีเยอ ·  วอลแตร์ ·  อดัม สมิธ ·  โรเบิร์ต พีล ·  เอ็ดมันด์ เบิร์ก ·  มิล ·  แฟรงคลิน ·  ไลบ์นิซ ·  คานท์ ·  ทอโร ·  มหาตมา คานธี
รายชื่อผลงานวีดิทัศน์ของเซลีน ดิออน

หน้านี้เป็นรายชื่อวิดีโอของเซลีน ดิออน
วิดีโอ, วีซีดี, ดีวีดี และบลูเรย์ที่ออกจำหน่ายสากล

| ชื่อ | ข้อมูล |
| --- | --- |

  ยูนิซัน    (Unison) :  จำหน่าย: 2 กรกฎาคม พ.ศ. 2534  รวมมิวสิกวิดีโอ  วิดีโอ
  เดอะคัลเลอร์ออฟมายเลิฟคอนเสิร์ต    (The Colour of My Love Concert) :  จำหน่าย: 19 ตุลาคม พ.ศ. 2538  คอนเสิร์ต  วิดีโอ, ดีวีดี

  ไลฟ์อาปารี    (Live à Paris) :  จำหน่าย: 11 พฤศจิกายน พ.ศ. 2539  คอนเสิร์ต  วิดีโอ, ดีวีดี
  ไลฟ์อินเมมฟิส    (Live In memphis) :  จำหน่าย: 20 พฤศจิกายน พ.ศ. 2541  คอนเสิร์ต  วิดีโอ

 อูร์เกอร์ดูสตาด    (Au cœur du stade) :  จำหน่าย: 30 สิงหาคม พ.ศ. 2542  คอนเสิร์ต  วิดีโอ, ดีวีดี
  ออลเดอะเวย์... อะดิเคดออฟซองแอนด์วิดีโอ    (All the Way... A Decade of Song and Video) :  จำหน่าย: 20 กุมภาพันธ์ พ.ศ. 2544  รวมมิวสิกวิดีโอ  วิดีโอ, ดีวีดี

  องเนอชองช์ปา    (On ne change pas) :  จำหน่าย: 21 พฤศจิกายน พ.ศ. 2548  รวมมิวสิกวิดีโอ  ดีวีดี
  ไลฟ์อินลาสเวกัส - อะนิวเดย์...    (Live in Las Vegas - A New Day...) :  จำหน่าย: 7 ธันวาคม พ.ศ. 2550  คอนเสิร์ต  ดีวีดี 2 แผ่น
ดูเพิ่ม

Official website เก็บถาวร 2007-12-23 ที่ เวย์แบ็กแมชชีน
mvdbase
ประเทศมองโกเลียในโอลิมปิกฤดูร้อน 2024

| ประเทศมองโกเลีย ในโอลิมปิกฤดูร้อน 2024 |
| --- | --- |

รหัสประเทศ: MGL
เอ็นโอซี: คณะกรรมการโอลิมปิกแห่งชาติมองโกเลีย
เว็บไซต์: www.olympic.mn (ในภาษามองโกเลีย)
ณ ปารีส, ประเทศฝรั่งเศส 26 กรกฎาคม ค.ศ. 2024 (2024-07-26) – 11 สิงหาคม ค.ศ. 2024 (2024-08-11)
นักกีฬา: 1 คน  ใน 1 ชนิดกีฬา
เหรียญ:  ทอง 0 เงิน 0 ทองแดง 0 รวม 0 
การเข้าร่วมแข่งขันโอลิมปิกฤดูร้อน
1964 1968 1972 1976 1980 1984 1988 1992 1996 2000 2004 2008 2012 2016 2020 2024
ประเทศมองโกเลีย มีกำหนดจะแข่งขันในโอลิมปิกฤดูร้อน 2024 ที่ปารีส ตั้งแต่วันที่ 26 กรกฎาคม ถึง 11 สิงหาคม พ.ศ. 2567 นับตั้งแต่ประเทศมองโกเลียเปิดตัวครั้งแรกในโอลิมปิกฤดูร้อน 1964 นักกีฬาชาวมองโกเลียก็ได้ปรากฏตัวในกีฬาโอลิมปิกฤดูร้อนทุกครั้ง ยกเว้นโอลิมปิกฤดูร้อน 1984 ในลอสแอนเจลิส เนื่องจากสนับสนุนการคว่ำบาตรของสหภาพโซเวียต
นักกีฬา

รายการต่อไปนี้เป็นจำนวนผู้เข้าแข่งขันในครั้งนี้
| กีฬา | ชาย | หญิง | รวม |
| --- | --- | --- | --- |
| ยิงปืน | 0 | 1 | 1 |
| รวม | 0 | 1 | 1 |
ยิงปืน

บทความหลัก: กีฬายิงปืนในโอลิมปิกฤดูร้อน 2024 และ กีฬายิงปืนในโอลิมปิกฤดูร้อน 2024 – รอบคัดเลือก
ผลการแข่งขันดังนี้
| นักกีฬา | รายการ | รอบคัดเลือก> คะแนน | รอบคัดเลือก> อันดับ | ชิงชนะเลิศ> คะแนน | ชิงชนะเลิศ> อันดับ |
| --- | --- | --- | --- | --- | --- |
|   | ปืนยาว 50 ม. หญิง 3 ตำแหน่ง |  |  |  |  |
มัสยิดอันนูร (ไครสต์เชิร์ช)

มัสยิดในไครสต์เชิร์ช, ประเทศนิวซีแลนด์
| มัสยิดอันนูร |
| --- | --- |
مسجد النور
มัสยิดอันนูรใน ค.ศ. 2019
ศาสนา
ศาสนา: อิสลามนิกายซุนนี
ที่ตั้ง
ที่ตั้ง: ไครสต์เชิร์ช, แคว้นแคนเทอร์เบอรี, ประเทศนิวซีแลนด์
ที่ตั้งในไครสต์เชิร์ช
พิกัดภูมิศาสตร์: 43°31′58.6″S 172°36′42.2″E﻿ / ﻿43.532944°S 172.611722°E﻿ / -43.532944; 172.611722
มัสยิดอันนูร (อาหรับ: مسجد النور) เป็นมัสยิดซุนนีในไครสต์เชิร์ช ชานเมืองริคคาร์ตัน ประเทศนิวซีแลนด์ โดยเป็นเป้าหมายหลักของเหตุกราดยิงมัสยิดในไครสต์เชิร์ชในวันที่ 15 มีนาคม ค.ศ. 2019
ประวัติ

มัสยิดอันนูร ถูกสร้างในปีค.ศ. 1984–1985 โดยสมาคมมุสลิมแห่งแคนเทอร์เบอร์รี รัฐบาลซาอุดีอาระเบียบริจาคเงินก่อสร้างไป 460,000 ดอลลาร์นิวซีแลนด์
ใน ค.ศ. 2003 ประชาคมมุสลิมไครสต์เชิร์ชได้จัดงาน "วันชาติมุสลิมเมารี" (National Māori Muslim Day) ที่มัสยิด ใน ค.ศ. 2015 ตัวมัสยิดมีสมาชิกถึง 550 คน
การก่อการร้าย

บทความหลัก: เหตุกราดยิงมัสยิดในไครสต์เชิร์ช
ในวันที่ 15 มีนาคม ค.ศ. 2019 บริเวณนี้เป็นเป้าหมายของเหตุกราดยิงมัสยิดในไครสต์เชิร์ช มีผู้ได้รับเคราะห์ร้ายรวม 51 คน โดย 44 คนเสียชีวิตในตัวมัสยิด และมีการเปิดมัสยิดอีกครั้งในวันที่ 23 มีนาคม
ข้อโต้แย้ง

ใน ค.ศ. 2003 สมาชิกใหม่ที่มีต้นกำเนิดจากอาหรับและโซมาเลียก่อให้เกิดความตึงเครียดกับสมาชิกรุ่นก่อนที่มีต้นกำเนิดจากเอเชียใต้ ซึ่งมีวัฒนธรรมและการตีความศาสนาอิสลามที่แตกต่างกัน
ใน ค.ศ. 2014 ชาวออสเตรเลียที่เข้ารับอิสลามถูกแม่และพ่อเลี้ยงอ้างว่าเขาได้เข้าร่วมกลุ่มอิสลามหัวรุนแรงที่อันนูรก่อนที่จะไปเยเมนเพื่อเข้าร่วมกลุ่มอัลกออิดะฮ์ แต่อิหม่ามมัสยิด ฮิชาม เอลเซนี ปฏิเสธคำกล่าวอ้าง
ดูเพิ่ม

ศาสนาอิสลามในประเทศนิวซีแลนด์
แหล่งข้อมูลอื่น

Muslim Association of Canterbury เก็บถาวร 2020-10-10 ที่ เวย์แบ็กแมชชีน
มัสยอดอันนูรหลังเหตุก่อการร้าย มีการตั้งดอกไม้ในบริเวณกำแพง
ประเทศมอนเตเนโกรในโอลิมปิกฤดูร้อน 2024

| ประเทศมอนเตเนโกร ในโอลิมปิกฤดูร้อน 2024 |
| --- | --- |

รหัสประเทศ: MNE
เอ็นโอซี: คณะกรรมการโอลิมปิกแห่งชาติมอนเตเนโกร
เว็บไซต์: www.cok.me(ในภาษามอนเตเนโกร)
ณ ปารีส, ประเทศฝรั่งเศส 26 กรกฎาคม ค.ศ. 2024 (2024-07-26) – 11 สิงหาคม ค.ศ. 2024 (2024-08-11)
นักกีฬา: 13 คน  ใน 2 ชนิดกีฬา
เหรียญ:  ทอง 0 เงิน 0 ทองแดง 0 รวม 0 
การเข้าร่วมแข่งขันโอลิมปิกฤดูร้อน
2008 2012 2016 2020 2024
การเข้าร่วมในนามของชาติอื่น
 ยูโกสลาเวีย (ฤดูหนาว 1920–1992)  ทีมอิสระ (ฤดูร้อน 1992)  เซอร์เบียและมอนเตเนโกร (1996–2006)
ประเทศมอนเตเนโกร มีกำหนดจะแข่งขันในโอลิมปิกฤดูร้อน 2024 ที่ปารีส ตั้งแต่วันที่ 26 กรกฎาคม ถึง 11 สิงหาคม พ.ศ. 2567 ซึ่งจะเป็นการปรากฏตัวครั้งที่ 5 ติดต่อกันของประเทศในโอลิมปิกฤดูร้อน นับตั้งแต่ประเทศเปิดตัวครั้งแรกในโอลิมปิกฤดูร้อน 2008
นักกีฬา

รายการต่อไปนี้เป็นจำนวนผู้เข้าแข่งขันในครั้งนี้
| กีฬา | ชาย | หญิง | รวม |
| --- | --- | --- | --- |
| เรือใบ | 1 | 0 | 1 |
| โปโลน้ำ | 12 | 0 | 12 |
| รวม | 13 | 0 | 13 |
เรือใบ

บทความหลัก: กีฬาเรือใบในโอลิมปิกฤดูร้อน 2024 และ กีฬาเรือใบในโอลิมปิกฤดูร้อน 2024 – รอบคัดเลือก
ผลการแข่งขันดังนี้
| นักกีฬา | รายการ | Race> 1 | Race> 2 | Race> 3 | Race> 4 | Race> 5 | Race> 6 | Race> 7 | Race> 8 | Race> 9 | Race> 10 | Race> 11 | Race> 12 | Race> 13 | Race> 14 | Race> 15 | Race> M* | คะแนนสุทธิ | อันดับ |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|   | เลเซอร์ ชาย |  |  |  |  |  |  |  |  |  |  | — | — | — | — | — |  |  |  |
M = ชิงเหรียญรางวัล; EL = Eliminated – ไม่ผ่านเข้าสู่การแข่งขันรอบชิงเหรียญรางวัล
สี่เต่าเธอ

| สี่เต่าเธอ |
| --- | --- |
ที่เกิด: กรุงเทพ ประเทศไทย
แนวเพลง: ป็อป, ร็อก, ดิสโก้
ช่วงปี: 2538 - ปัจจุบัน
ค่ายเพลง: Minipop   Boop Records   Smallroom   Gecco Music

สมาชิก: คงเดช จาตุรันต์รัศมี   สฤษฎ์พร เมตตาจิต   อภิเชฐ กำภู ณ อยุธยา   กิรเดช เกตกินทะ  กิตติกร ซุง

เว็บไซต์: Myspace
สี่เต่าเธอ เป็นวงดนตรีสามชิ้นที่ตั้งขึ้นในช่วงอัลเทอร์เนทีฟรุ่งเรือง เกิดจากการรวมตัวของวง สามเกลอ และ Homesick ซึ่งเพลง อวกาศ เป็นเพลงแรกที่ทางวงเริ่มแต่งด้วยกัน ต่อมาเหลือสมาชิกเพียง 4 คน จึงได้ตั้งชื่อวงใหม่ว่า สี่เต่าเธอ ซึ่งเป็นคำที่ล้อมาจาก สี่เต่าทอง ชื่อเรียกของวงเดอะบีทเทิลส์ ต่อมาในปี พ.ศ. 2550 สี่เต่าเธอ กลับมาอีกครั้งพร้อมกับสมาชิกยุคดั้งเดิมครบทั้ง 5 คน และออกอีพีชื่อว่า สิริมงคล และอัลบั้มรวมเพลง อมตะเงินล้าน ในงาน แฟตเฟสติวัล ครั้งที่ 7
ผลงาน > อัลบั้ม

1. รวมฮิตปีทอง
(พ.ศ. 2538)
2. The Love Boat
(พ.ศ. 2543)
ผลงาน > อีพีและซิงเกิล

1. อวกาศ
(พ.ศ. 2538)
2. เธ๊อ เธอ เธอ เธอ
(พ.ศ. 2538)
3. สิริมงคล
(10 พฤศจิกายน พ.ศ. 2550)
ผลงาน > อัลบั้มรวมเพลง และผลงานอื่น ๆ

1. โชค 2 ชั้น
(พ.ศ. 2539)
2. อมตะเงินล้าน
(10 พฤศจิกายน พ.ศ. 2550)
เพลง เก็บใจ จากอัลบั้ม คนอื่น ๆ อีกมากมาย ต่างบ้าน ต่างคน บนเฉลียง เป็นการนำเพลง เก็บใจ ของวงเฉลียง มาเรียบเรียง และขับร้องใหม่
เพลง ออกมาผ่อนคลาย จากอัลบั้ม What Happens In This Smallroom?
เพลง ใจสยิว จากอัลบั้ม สยิว
เพลง คำนั้น (Live) จากอัลบั้ม Fat Code
นอกจากนี้ ในปี พ.ศ. 2549 ทางวงได้นำเอาผลงานอัลบั้มรวมฮิตปีทอง, โชคสองชั้น และ Love Boat กลับมาวางจำหน่ายอีกครั้ง โดยจำหน่ายครั้งแรกในงาน Fat Festival ครั้งที่ 6 เมื่อวันที่ 11-12 พฤศจิกายน พ.ศ. 2549
แหล่งข้อมูลอื่น

เว็บไซต์สังกัด สมอลล์รูม
สี่เต่าเธอ - ยังจำ (มิวสิกวิดีโอ) ที่ YouTube
| ด ค กสี่เต่าเธอ |
| --- | --- |
 คงเดช จาตุรันต์รัศมี  สฤษฎ์พร เมตตาจิต  อภิเชฐ กำภู ณ อยุธยา  กิรเดช เกตกินทะ  กิตติกร ซุง 
อัลบั้ม:  รวมฮิตปีทอง (2538)  The Love Boat (2543) 
อีพีและซิงเกิล:  อวกาศ (2538)  เธ๊อ เธอ เธอ เธอ (2538)  สิริมงคล (2550) 
อัลบั้มพิเศษ:  โชค 2 ชั้น (2539)  อมตะเงินล้าน (2550) 
ดูเพิ่มเติม:  Homesick  สามเกลอ
มหาวิทยาลัยฟาฏอนี

| --- | --- |

ชื่อย่อ: มฟน. / FTU
คติพจน์: นำสัจธรรม สร้างสังคมสันติสุข บัณฑิตมีภาวะผู้นำ คุณธรรม จริยธรรม และมุ่งพัฒนาสังคมสันติสุข
ประเภท: สถาบันอุดมศึกษาเอกชน
สถาปนา: 3 เมษายน พ.ศ. 2541 (ข้อผิดพลาด: แม่แบบ:อายุปีและวัน รองรับเฉพาะปีพุทธศักราช หากใช้เป็นคริสต์ศักราช กรุณาใช้ แม่แบบ:Age in years and days )
อธิการบดี: รศ.ดร.อิสมาอีลลุตฟี จะปะกียา
นายกสภาฯ: วันมูหะมัดนอร์ มะทา
ผู้ศึกษา: 2,678 คน (2566)
ที่ตั้ง: วิทยาเขตยะลา  203/3 หมู่ 7 ตำบลบุดี อำเภอเมืองยะลา จังหวัดยะลา 95000  วิทยาเขตปัตตานี  135/8 หมู่ 3 ตำบลเขาตูม อำเภอยะรัง จังหวัดปัตตานี 94160
ต้นไม้ประจำสถาบัน: พิกุล
สี:    เขียว-ขาว
เว็บไซต์: www.ftu.ac.th/
มหาวิทยาลัยฟาฏอนี เป็นสถาบันอุดมศึกษาเอกชนอิสลามแห่งแรกในประเทศไทย จัดตั้งขึ้นโดยนักวิชาการอิสลามและผู้ทรงคุณวุฒิด้านอิสลามศึกษาในภูมิภาค ซึ่งมีเจตนารมณ์ในการส่งเสริมและพัฒนาด้านอิสลามศึกษาและศาสตร์อื่นๆ 
สอนตามแนวทางกิตาบุ้ลลอฮฺและซุนนะห์
มหาวิทยาลัยฟาฏอนี จัดตั้งขึ้นเมื่อวันที่ 3 เมษายน พ.ศ. 2541 มีชื่อว่า "วิทยาลัยอิสลามยะลา" ภายหลังเป็น "มหาวิทยาลัยอิสลามยะลา" โดยมูลนิธิเพื่อการอุดมศึกษาอิสลามภาคใต้ เปิดรับนักศึกษารุ่นแรก ระดับปริญญาตรี จำนวน 200 คน ใน 2 สาขาวิชา คือ สาขาวิชาชะรีอะฮ์ (กฎหมายอิสลาม) และสาขาวิชาอุศูลุดดีน (หลักการศาสนาอิสลาม) ซึ่งมหาวิทยาลัยฟาฏอนี ได้รับการสนับสนุนงบประมาณด้านอาคาร และสิ่งก่อสร้างจากธนาคารอิสลามเพื่อการพัฒนา (LDB)
ต่อมาได้เปลี่ยนสถานะเป็นมหาวิทยาลัย เมื่อวันที่ 14 มิถุนายน พ.ศ. 2550 และเปลี่ยนชื่อเป็น "มหาวิทยาลัยฟาฏอนี" ในวันที่ 3 ตุลาคม พ.ศ. 2556
สัญลักษณ์มหาวิทยาลัย > สีประจำมหาวิทยาลัย

สีเขียว หมายถึง ความเป็นผู้นำ นักเคลื่อนไหว เป็นพลวัตรของนักศึกษามหาวิทยาลัย
สีขาว หมายถึง ความบริสุทธิ์ของอิสลาม
สัญลักษณ์มหาวิทยาลัย > ต้นไม้ประจำมหาวิทยาลัย

ต้นพิกุล เป็นต้นไม้ที่เจริญเติบโตได้ทุกภาคของไทย นิยมปลูกกันมากในภาคใต้ จนกลายเป็นสัญลักษณ์ของมุสลิมในสี่จังหวัดชายแดนภาคใต้
ตราประจำมหาวิทยาลัย
ต้นไม้ประจำมหาวิทยาลัย
ทำเนียบอธิการบดี

| ผู้อำนวยการวิทยาลัยอิสลามยะลา> รายนามผู้อำนวยการ | ผู้อำนวยการวิทยาลัยอิสลามยะลา> วาระการดำรงตำแหน่ง |
| --- | --- |
อิสมาอีลลุตฟี จะปะกียา: 3 เมษายน พ.ศ. 2541 – 14 มิถุนายน พ.ศ. 2550
อธิการบดีมหาวิทยาลัยอิสลามยะลา
รายนามอธิการบดี: วาระการดำรงตำแหน่ง
อิสมาอีลลุตฟี จะปะกียา: 14 มิถุนายน พ.ศ. 2550 – 3 ตุลาคม พ.ศ. 2556
อธิการบดีมหาวิทยาลัยฟาฏอนี
รายนามอธิการบดี: วาระการดำรงตำแหน่ง
รองศาสตราจารย์ อิสมาอีลลุตฟี จะปะกียา: 3 ตุลาคม พ.ศ. 2556 – ปัจจุบัน
การศึกษา > คณะ

คณะอิสลามศึกษาและนิติศาสตร์
คณะศิลปศาสตร์และสังคมศาสตร์
คณะวิทยาศาสตร์และเทคโนโลยี
คณะศึกษาศาสตร์
โครงการจัดตั้งคณะพยาบาลศาสตร์
บัณฑิตวิทยาลัย
การศึกษา > สถาบัน

สถาบันอัสสลาม
สถาบันภาษานานาชาติ
การศึกษา > สำนัก

สำนักงานอธิการบดี
สำนักวิทยบริการ
สำนักประกันคุณภาพการศึกษา
สำนักส่งเสริมการวิจัยและเขียนตำรา
สำนักแผนและประกันคุณภาพการศึกษา
สำนักบริการการศึกษา
บุคคลจากมหาวิทยาลัย

วันมูหะมัดนอร์ มะทา  นายกสภามหาวิทยาลัย ประธานรัฐสภา
อารีย์ วงศ์อารยะ อุปนายกสภามหาวิทยาลัย อดีตรัฐมนตรีว่าการกระทรวงมหาดไทย
รศ. อิสมาอีลลุตฟี จะปะกียา อธิการบดีมหาวิทยาลัยอิสลามฟาฏอนี
วิทยาเขตและสถานที่ตั้ง

วิทยาเขตยะลา
203/3 หมู่ 7 ตำบลบุดี อำเภอเมืองยะลา จังหวัดยะลา
วิทยาเขตปัตตานี
เมื่อวันที่ 10 มีนาคม พ.ศ. 2547 สมเด็จพระบรมโอรสาธิราช เจ้าฟ้ามหาวชิราลงกรณ สยามมกุฎราชกุมาร (พระอิสริยยศในขณะนั้น) เสด็จพระราชดำเนินพร้อมด้วยพระเจ้าวรวงศ์เธอ พระองค์เจ้าศรีรัศมิ์ พระวรชายาฯ (พระยศในขณะนั้น) ทรงเปิดวิทยาลัยอิสลามยะลา วิทยาเขตปัตตานี ที่ตำบลเขาตูม อำเภอยะรัง จังหวัดปัตตานี
แหล่งข้อมูลอื่น

"มหาวิทยาลัยฟาฏอนี". คลังข้อมูลเก่าเก็บจากแหล่งเดิมเมื่อ 20 พฤศจิกายน 2007.
ตราสัญลักษณ์ของมหาวิทยาลัยอิสลามยะลา
ประเทศมอริเตเนียในโอลิมปิกฤดูร้อน 2024

| ประเทศมอริเตเนีย ในโอลิมปิกฤดูร้อน 2024 |
| --- | --- |

รหัสประเทศ: MTN
เอ็นโอซี: คณะกรรมการโอลิมปิกมอริเตเนีย
ณ ปารีส, ประเทศฝรั่งเศส 26 กรกฎาคม ค.ศ. 2024 (2024-07-26) – 11 สิงหาคม ค.ศ. 2024 (2024-08-11)
นักกีฬา: 1 คน  ใน 1 ชนิดกีฬา
ผู้เชิญธงชาติ : คามิล ดูอา
เหรียญ:  ทอง 0 เงิน 0 ทองแดง 0 รวม 0 
การเข้าร่วมแข่งขันโอลิมปิกฤดูร้อน (ภาพรวม)
1984 1988 1992 1996 2000 2004 2008 2012 2016 2020 2024
ประเทศมอริเตเนีย มีกำหนดจะแข่งขันในโอลิมปิกฤดูร้อน 2024 ที่ปารีส ตั้งแต่วันที่ 26 กรกฎาคม ถึง 11 สิงหาคม พ.ศ. 2567 จะเป็นการเข้าร่วมการแข่งขันโอลิมปิกฤดูร้อนครั้งที่ 11 ของประเทศนับตั้งแต่เปิดตัวครั้งแรกในโอลิมปิกฤดูร้อน 1984
นักกีฬา

รายการต่อไปนี้เป็นจำนวนผู้เข้าแข่งขันในครั้งนี้
| กีฬา | ชาย | หญิง | รวม |
| --- | --- | --- | --- |
| ว่ายน้ำ | 1 | 0 | 1 |
| รวม | 1 | 0 | 1 |
ว่ายน้ำ

บทความหลัก: กีฬาว่ายน้ำในโอลิมปิกฤดูร้อน 2024 และ กีฬาว่ายน้ำในโอลิมปิกฤดูร้อน 2024 – รอบคัดเลือก
ผลการแข่งขันดังนี้
| นักกีฬา | รายการ | ฮีต> เวลา | ฮีต> อันดับ | รอบรองชนะเลิศ> เวลา | รอบรองชนะเลิศ> อันดับ | รอบชิงชนะเลิศ> เวลา | รอบชิงชนะเลิศ> อันดับ |
| --- | --- | --- | --- | --- | --- | --- | --- |
| คามิล ดูอา | ฟรีสไตล์ 100 เมตรชาย |  |  |  |  |  |  |
มีเดียวิกิ

ระวังสับสนกับ วิกิมีเดีย
| --- | --- |
ผู้ออกแบบ: มักนุส มันส์เคอ, ลี แดเนียล คร็อกเกอร์
นักพัฒนา: มูลนิธิวิกิมีเดีย
วันที่เปิดตัว: 25 มกราคม 2002; 22 ปีก่อน (2002-01-25)

รุ่นเสถียร: แม่แบบ:MediaWiki version    /    แม่แบบ:MediaWiki version
รุ่นทดลอง:   (7 มิถุนายน ค.ศ. 2019 (2019-06-07))
 
ที่เก็บข้อมูล:  gerrit.wikimedia.org/g/mediawiki/core/  
ภาษาที่เขียน: PHP
ระบบปฏิบัติการ: วินโดว์ส, macOS, Linux, FreeBSD, OpenBSD, Solaris
ขนาด: ~48 MB (บีบอัด)
ภาษา: 459 ภาษา
ประเภท: วิกิซอฟต์แวร์
สัญญาอนุญาต: GPLv2+
เว็บไซต์: mediawiki.org 
มีเดียวิกิ (อังกฤษ: MediaWiki) เป็นวิกิซอฟต์แวร์ฟรีและโอเพนซอร์สที่ใช้งานในวิกิพีเดีย และเว็บไซต์วิกิมีเดียเกือบทั้งหมด เช่น วิกิพจนานุกรม, วิกิมีเดียคอมมอนส์ และวิกิสนเทศ เว็บไซต์เหล่านี้ถือเป็นข้อกำหนดสำหรับมีเดียวิกิ เว็บนี้พัฒนาไว้สำหรับการใช้งานในวิกิพีเดียใน ค.ศ. 2002 แล้วมีการตั้งชื่อเป็น "มีเดียวิกิ" ใน ค.ศ. 2003 เดิมที มีเดียวิกิพัฒนาโดยมักนุส มันส์เคอ และปรับปรุงโดยลี แดเนียล คร็อกเกอร์
ประวัติ

มักนุส มันส์เคอ นักศึกษาคณะวิทยาศาสตร์การเคมี มหาวิทยาลัยโคโลญ ประเทศเยอรมนี เป็นผู้เริ่มออกแบบซอฟต์แวร์มีเดียวิกิ ซึ่งทำงานโดยภาษาพีเอชพี และฐานข้อมูล MySQL ซึ่งต่อมาได้มีโปรแกรมเมอร์หลายคนได้ร่วมในโครงการนี้ โดยในวันที่ 25 มกราคม พ.ศ. 2545 โครงการระยะที่ 1 ชื่อ ยูสมอดวิกิ (UseModWiki) ได้เปลี่ยนมาเป็นโครงการระยะที่ 2 และในเดือนมิถุนายน ปีเดียวกัน ได้เปลี่ยนชื่อมาเป็น มีเดียวิกิ (โครงการระยะที่ 3) ชื่อในปัจจุบัน ในปัจจุบัน ไบรออน วิบเบอร์ เป็นแกนนำผู้พัฒนาซอฟต์แวร์มีเดียวิกิ
ประวัติ > การพัฒนาจากโครงการระยะที่ 2 เป็นระยะที่ 3

ในวันเสาร์ที่ 20 กรกฎาคม พ.ศ. 2545 วิกิพีเดียได้ย้ายจากเซิร์ฟเวอร์เดิมไปสู่เซิร์ฟเวอร์ใหม่ (โครงการระยะ 3) ที่มีความสามารถสูงกว่าและเนื้อที่ที่มากกว่า ความสามารถหลักระหว่างโครงการระยะที่ 3 คล้ายกับโครงการในระยะที่ 2 โดยเพิ่มความสามารถดังต่อไปนี้เข้าไป ได้แก่ ระบบอัปโหลดรูป และการใช้ภาพในบทความ ระบบค้นหาข้อมูล โดยสามารถเก็บข้อมูลดัชนี ได้ในลักษณะทั้ง 2 และ 3 ตัวอักษร เพิ่มแถบข้างที่สามารถย้ายได้ สำหรับเว็บเบราว์เซอร์รุ่นใหม่ มีการจัดเก็บหมายเลขไอพี ของแต่ละการแก้ไข เพื่อให้สามารถติดตามการแก้ไขได้ เนื่องจากในระยะหลังมีผู้ใช้ที่ไม่ได้ลงทะเบียนเพิ่มมากขึ้น และหลายคนได้ช่วยเขียนในหลายบทความ เพิ่มความสามารถใช้สมการคณิตศาสตร์ เพิ่มความสามารถทำงานกับบอต เพิ่มระบบเก็บสถิติผู้ใช้แบบใหม่ ที่ใช้ทรัพยากรของเครื่องน้อยลง และเซิร์ฟเวอร์ของวิกิพีเดียกับเซิร์ฟเวอร์ของฐานข้อมูล สามารถทำงานแยกกัน
ซอฟต์แวร์ในโครงการระยะที่ 3 นี้ มีชื่อเสียงโด่งดังและมีการพัฒนาอย่างต่อเนื่อง ในขณะเดียวกัน ก็มีการแก้ไขข้อบกพร่องและเสริมความเสถียรของระบบ
ดูเพิ่ม

ส่วนขยายมีเดียวิกิ
แหล่งข้อมูลอื่น

MediaWiki homepage , with Hubs for users, system administrators and developers.
PHP wiki engines ที่เว็บไซต์ Curlie
| ฐานข้อมูลการควบคุมรายการหลักฐาน  |
| --- | --- |
นานาชาติ:  FAST  VIAF 
ประจำชาติ:  ฝรั่งเศส  BnF data  เยอรมนี  อิสราเอล  สหรัฐ 
อื่น ๆ:  IdRef